ŽRK Naisa
Ženski rukometni klub Naisa je ženski rukometni klub iz Niša, Srbija. Klub je osnovan 1969. kao RK „DIN“ Niš, a današnji naziv „Naisa“ nosi od 2005. godine. Trenutno se takmiči u Superligi Srbije.

Istorija 
Klub je osnovan 1969. kao RK „DIN“ Niš. Po prvi put postaje prvoligaš 1978. godine i od tada neprekidno igra u elitnom rangu.

DIN je 1998. bio finalista kupa, pa je u narednoj sezoni 1998/99. po prvi igrao u nekom evropskom takmičenju, Kupu pobednika kupova. U sezonama 2001/02. i 2002/03. igrao je u EHF kupu, a u sezoni 2003/04. DIN se po prvi put kroz kvalifikacije plasirao u Ligu šampiona. U istoj sezoni DIN je kao viceprvak ponovo stekao pravo da igra kvalifikacije za Ligu šampiona u sezoni 2004/05. i uspeo da se ponovo plasira u grupnu fazu. Klub je 2004. osvojio svoj prvi trofej, Kup Srbije i Crne Gore, a u finalu je pobeđena podgorička Budućnost sa 27:26. DIN 2005. menja naziv u ŽRK „Naisa“.

Jedan od najvećih uspeha kluba došao je u sezoni 2006/07., kada je osvojen EHF Čelendž kup. Protivnik Naise u finalu je bio rumunski klub Univerzitatea Žolidon Kluž-Napoka, u prvom meču Naisa je poražena sa 32:23, a u revanšu u Nišu je pobedila sa 30:21 i zbog dva više postignuta gola u gostima Naisa je osvojila trofej. Iste sezone Naisa je osvojila svoj drugi trofej nacionalnog kupa pobedivši u finalu beogradski Radnički sa 25:14, a u prvenstvy je završila kao viceprvak.

U sezoni 2007/08. Naisa je po prvi put u klupskoj istoriji osvojila titulu nacionalnog prvaka, a uspela je i da odbrani trofej u Kupu Srbije pobedom od 27:23 protiv pančevačkog Dinama u finalu, čime je osvojena prva dupla kruna. Klub je kao prvak Srbije stekao pravo učešća u kvalifikacijama za Ligu šampiona u sezoni 2008/09., ali za razliku od prethodna dva učešća ovaj put nije uspeo da se plasira u grupnu fazu.

Naisa je u sezoni 2008/09. bila nadohvat druge titule u Superligi Srbije, pošto su Vrnjačka Banja i Naisa imali jednak broj bodova - 34, ali je Vrnjačka Banja ipak imala bolju gol raliku iz međusobnih duela sa Naisom (21:22, 24:20) i tako osvojila titulu. Ipak u Kup Srbije Naisa je ponovo bila uspešna i osvojila treći trofej zaredom, a u finalu je pobeđen aranđelovački Knjaz Miloš sa 36:25.

Naredne tri sezone za Naisu nisu bile uspešne kao prethodnih godina, u sezoni 2009/10. je zauzela četvrto mesto, naredne 2010/11. treće, dok je u sezoni 2011/12. bila sedma. U sezoni 2009/10. Naisa je učestvovala u Kupu pobednika kupova i stigla do četvrtfinala, dok je 2010/11. stigla do trećeg kola EHF kupa.

Uspesi 
 EHF Čelendž kup:
 Osvajač (1): 2006/07.

 Superliga Srbije :
 Prvak (1) : 2007/08.

 Kup Srbije :
 Osvajač (3) : 2006/07, 2007/08, 2008/09.

 Kup Srbije i Crne Gore :
 Osvajač (1) : 2003/04.

Poznati bivši igrači 
 Sanja Damnjanović
 Slađana Dronić
 Biljana Filipović
 Jelena Popović
 Svetlana Ognjenović

Trenutni sastav 
 Milojević Milena-4
 Filipović Marija-21
 Jevtović Jovana-16
 Karalić Nikolija-5
 Belić Anja-17
 Mitrović Natalija-14
 Nikolić Olivera-2
 Petković Teodora-6
 Petković Milena-12
 Tatar Andrijana-22
 Popović Tamara-55
 Radović Kataina-10
 Stefanović Aleksandra-9
 Stojov Andrijana-8
 Tanasković Katarina-20
 Veličković Teodora-18
 Stojiljković Kistina-3
 Vučković Teodora-19
 Zdravković Jovana-13
 Zdravković Teodora-15

Poznati bivši treneri 
 Svetislav Jovanović - "Beli"

Reference

Spoljašnje veze 
 Zvaničan sajt kluba
 Vesti iz kluba na -{juznevesti.com}-
 Rezultati Naise na -{srbijasport.net}-
 Profil na sajtu EHF-a

N
Sport u Nišu